Translate the text from Welsh to English.



 
### Rôl Iechyd a Gofal Digidol Cymru


Mae Iechyd a Gofal Digidol Cymru yn gyfrifol am gyflawni gwasanaethau iechyd a gofal digidol o'r radd flaenaf sy'n sicrhau bod penderfyniadau yn cael eu gwneud mewn modd effeithiol, effeithlon a mwy diogel drwy ddarparu data a gwybodaeth iechyd a gofal sy'n helaeth eu cynnwys ac sy’n canolbwyntio ar yr unigolyn.


Mae Cymru Iachach yn nodi ymrwymiad Llywodraeth Cymru i gynyddu'n sylweddol yr arian y mae'n ei fuddsoddi ym maes iechyd a gofal digidol. Bydd hyn yn rhan annatod o'r gwaith o drawsnewid ein system iechyd a gofal cymdeithasol yng Nghymru. Mae Cymru Iachach yn cydnabod yr her sylweddol sydd ynghlwm wrth ysgogi newid digidol yn gyflym ac ar raddfa fawr. Mae'n nodi meysydd blaenoriaeth ar gyfer buddsoddi, yn disgrifio dull ‘platfform agored’ newydd o arloesi digidol, ac yn cydnabod yr angen i gryfhau trefniadau arwain a chyflawni cenedlaethol. 


### Rôl yr Aelodau Annibynnol


Mae Aelodau Annibynnol o'r Bwrdd yn gyfrifol am y canlynol: 


* sefydlu a bwrw ymlaen â nodau ac amcanion strategol Iechyd a Gofal Digidol Cymru yn gyson â'i ddiben cyffredinol ac yn unol â’r fframwaith polisi ac adnoddau a bennwyd gan y Gweinidog Iechyd a Gwasanaethau Cymdeithasol;
* cyfrannu at waith y Bwrdd ar sail eu hannibyniaeth, eu profiad yn y gorffennol a'u gwybodaeth, yn ogystal â'u gallu i gymryd cam yn ôl o'r gwaith rheoli gweithredol o ddydd i ddydd;
* dadansoddi gwybodaeth gymhleth a'i hadolygu'n feirniadol a chyfrannu at y gwaith o wneud penderfyniadau cadarn, gan sicrhau bod penderfyniadau yn agored ac yn dryloyw;
* sicrhau cydymffurfiaeth ag unrhyw ofynion statudol neu weinyddol mewn perthynas â defnyddio arian cyhoeddus yn ogystal ag unrhyw ddeddfwriaeth sy'n berthnasol i'r sefydliad;
* sicrhau bod y sefydliad yn gweithredu o fewn terfynau ei awdurdod statudol a therfynau unrhyw awdurdod dirprwyedig y cytunir â Llywodraeth Cymru arno, ac yn unol ag unrhyw amodau eraill sy'n ymwneud â defnyddio arian cyhoeddus a gofynion deddfwriaethol;
* sicrhau, wrth wneud penderfyniadau, fod y Bwrdd yn cymryd i ystyriaeth ganllawiau a gyhoeddir gan Lywodraeth Cymru;
* sicrhau bod y Bwrdd yn cael gwybodaeth ariannol sy'n ymwneud â rheoli Iechyd a Gofal Digidol Cymru, yn adolygu'r wybodaeth honno ac yn craffu arni yn rheolaidd;
* sicrhau bod y Bwrdd yn cael gwybod yn amserol am unrhyw bryderon ynghylch gweithgareddau Iechyd a Gofal Digidol Cymru a'i fod, pan fo'n berthnasol, yn rhoi sicrwydd cadarnhaol i'r Gweinidog Iechyd a Gwasanaethau Cymdeithasol drwy'r Grŵp Iechyd a Gwasanaethau Cymdeithasol fod camau unioni priodol wedi'u cymryd i fynd i'r afael ag unrhyw bryderon o'r fath;
* dangos safonau uchel o lywodraethu corfforaethol bob amser, gan gynnwys drwy ddefnyddio Pwyllgorau priodol i helpu'r Bwrdd i gael sicrwydd ac i fynd i'r afael â risgiau ariannol allweddol a risgiau eraill;
* sicrhau diwylliant cadarnhaol a hyrwyddo gwerthoedd a safonau ymddygiad i'r sefydliad a'r staff;
* gweithio'n agos gyda chyrff y GIG, y cyhoedd, sefydliadau preifat a’r trydydd sector, gan sicrhau bod safbwyntiau cleifion, gofalwyr a theuluoedd yn cael eu cynnwys yn llawn wrth helpu i lywio, datblygu a gwella gwasanaethau.


### Cyfnod yr Ailbenodiad


Mae'r Gweinidog Iechyd a Gwasanaethau Cymdeithasol wedi cytuno i ailbenodi Marian Wyn Jones a Rowan Gardner fel Aelodau Annibynnol o Iechyd a Gofal Digidol Cymru am gyfnod o 4 blynedd o 1 Ebrill 2023\.


Gwnaed y penodiad hwn yn unol â'r Cod Llywodraethiant Penodiadau Cyhoeddus.


### Datganiad o Weithgarwch Gwleidyddol


Datganodd y ddau unigolyn nad oeddent wedi ymgymryd ag unrhyw weithgarwch gwleidyddol yn ystod y pum mlynedd diwethaf.


Gwneir yr holl benodiadau ar sail teilyngdod ac nid oes gan weithgarwch gwleidyddol unrhyw ran yn y broses ddethol.







Translation:


 
### Role of Digital Health and Care Wales (DHCW)


DHCW is responsible for ensuring the delivery of first\-class digital health and care services enabling effective, efficient and safer decision\-making through the provision of access to content\-rich, person\-focused health and care data and information.  


A Healthier Wales sets out the Welsh Government’s commitment to significantly increase investment in digital Health and Care. This will be a key part of transforming our health and social care system in Wales. A Healthier Wales acknowledges the significant challenge of driving digital change at pace and scale. It identifies priority areas for investment, describes a new ‘open platform’ approach to digital innovation, and recognises the need to strengthen national leadership and delivery arrangements.


### Role of Independent Members


Independent Members of the Board are responsible for: 


* establishing and taking forward the strategic aims and objectives of DHCW consistent with its overall purpose and within the policy and resources framework determined by the Minister for Health and Social Services;
* contributing to the work of the Board, based upon their independence, past experience and knowledge, and ability to stand back from the day\-to day operational management;
* analysing and critically reviewing complex information and contributing to sound decision\-making, ensuring the decisions are open and transparent;
* ensuring compliance with any statutory or administrative requirements in respect of the use of public funds and legislation relevant to the organisation;
* ensuring the organisation operates within the limits of its statutory authority and any delegated authority agreed with Welsh Government, and in accordance with any other conditions relating to the use of public funds and legislative requirements
* ensuring that, in reaching decisions, it takes into account guidance issued by the Welsh Government;
* ensuring that it receives, reviews and scrutinises regularly, financial information concerning the management of DHCW;
* ensuring that it is informed in a timely manner about any concerns as to the activities of DHCW and that, where applicable, it provides positive assurance to the Minister for Health and Social Services, via the Health and Social Services Group that appropriate remedial action has been taken to address any such concerns;
* demonstrating high standards of corporate governance at all times, including by using appropriate Committees to help the Board to receive assurance and address key financial and other risks;
* ensuring a positive culture and promote the values and standards of conduct for the organisation and staff; and
* working closely with NHS bodies, the public, private and third sector organisations, making sure that the views of patients, carers and families are fully involved in helping to shape, develop and improve services.


### Term of Reappointment


The Minister for Health and Social Services has agreed to reappoint Marian Wyn Jones and Rowan Gardner as Independent Members of Digital Health and Care Wales (DHCW) for 4 years from 1st April 2023\.


This appointment was made in accordance with the Governance Code on Public Appointments.


### Declaration of Political Activity


Both individuals have declared no political activity within the last five years  


All appointments are made on merit and political activity plays no part in the selection process.